section_heading: Spomenik žrtvama ustaškog pokolja
paragraph_text: Srpska pravoslavna crkva Presvete Bogorodice u Glini izgrađena je 1846. godine. Vlasti NDH su je srušile 1941. godine, izgleda nedugo nakon što je u njoj počinjen pokolj. Po završetku Drugog svjetskog rata, ostaci žrtava su 1947. preneseni na srpsko pravoslavno groblje u Glini. Na mjestu srušene crkve jugoslavenske su vlasti povodom desetogodišnjice pokolja, 27. lipnja 1951., podigle zajedničku spomen kosturnicu za žrtve fašističkih zločina. Nakon operacije Oluja 1995. hrvatske su vlasti mjesto nekadašnje srpske pravoslavne crkve u Glini, odnosno tadašnji Spomen-dom žrtvama fašizma u Glini, preimenovale u Hrvatski dom.